Darel entu jadwalnye dari pagi sampe malem bener-bener sibuk. Bisa dikate, die minim bener waktu luangnye. Nah tapinye tiap ade waktu luang, selaen die pake buat istirahat, refreshing, nonton, atau lakuin hobi, entu waktu luang juga die pake buat olahraga. Kagak jarang die baru olahraga pas malem, pas jam orang-orang pade tidur. Olahraga yang die lakuin entu kadang gym atau push up, sit up, dan laennye. Tapi olahraga favoritnye entu adalah jalan ataupun lari. Pas malem die jalan dengan jarak 2 KM, entu bener-bener bikin die ngerasa bugar dan seger, serta die jadi ngilangin stres dan bisa nemu solusi. Entu die manfaat olahraga dari pengalamannye Darel.


Olahraga yang dimainkan dengan kok dan raket, kemungkinan berkembangnye awalnye ntu di Mesir kuno sekitar 2000 tahun lalu tetapi juga disebut-sebut di India dan Republik Rakyat Tiongkok. Di Tiongkok, terdapat permainan yang disebut Jianzi, yang melibatkannye penggunaan kok tetapi tanpa raket. Alih-alih, koknya dimanipulasi dengan kaki. Objektif permainan ini adalah untuk menjaga kok agar tidak menyentuh tanah selama mungkin tanpa menggunakan tangan. Rancangan peraturan yang pertama ditulis oleh Klub Badminton Bath pada 1877. Asosiasi bulu tangkis Inggris dibentuk pada 1893 dan kejuaraan internasional pertamanya berunjuk-gigi pertama kali pada 1899 dengan Kejuaraan All England. Bulu tangkis menjadi sebuah olahraga populer di dunia, terutama di wilayah Asia Timur dan Tenggara, yang saat ini mendominasi olahraga ini, dan di negara-negara Skandinavia. Bulu tangkis, badminton, atau tepuk bulu (bahasa Inggris: badminton) adalah suatu olahraga yang menggunakan alat yang berbentuk bulat dengan memiliki rongga-rongga di bagian pemukulnya. Dan memiliki gagang. Alat ini dikenal dengan nama raket yang dimainkan oleh dua orang (untuk tunggal) atau dua pasangan (untuk ganda) yang saling berlawanan.Mirip dengan tenis, bulu tangkis bertujuan memukul bola permainan bulu tangkis, yaitu kok (shuttlecock) melewati jaring agar jatuh di bidang permainan lawan yang sudah ditentukan dan berusaha mencegah lawan melakukan hal yang sama.


Semudah apa pun kite olahraga tetep tuh diutamain buat kite pemanasan, karna kalo kaga bisa cedera trus akibatnye bukan sehat tapi malah sakit. Pemanasan tujuannye biar otot kite kaga kaget pas mau bikin gerakan berat. Nah, kite bisa mulai dari bagian kepala, kita miringin ke kanan trus ke kiri abis itu diputer. Nah dari kepala turun dah tuh ke tangan, gerakannye tinggal di kencengin ama kendorin aja. nah di bagian tangan lumanyan banyak variasi gerakannye. Dari tangan turun ke pinggul nah di pinggul tuh di lemesin trus gerakannye muter. Nah terkahir tuh ada di bagian kaki, sama kaya di tangan di kaki gerakannye juga bervariasi.


Pernah denger kata “Gulat”? Nah ternyate ade olahraga gulat dan tergolong ke olahraga ekstrem. Gulat entu emang bahaya bener buat beberape orang yang emang belom kebiasa pade latihan fisik dan tentunye belom kebiasa latihan kekuatan buat kelola tubuhnye. Maka dari entu, udeh sewajarnye entu olahraga kagak bisa dilakuin sembarang orang dan kagak jadi pilihan. Pade model olahraga ekstrem satu eni bisa dikate kalo mau ngelatih daya tahan dan caranye berolahraga ekstrem kayak begini, bakalan kudu sering libetin kecepatan, ketinggian, aktivitas fisik tingkat tinggi, dan peralatan yang sangat khusus. Nah entu die tentang olahraga ekstrem yang namanye gulat. Gulat ternyate emang kagak terkait orang berantem aje, tapi gulat entu adalah salah satu jenis olahraga ekstrem.


Kembali ke game online multiplayer battle arena, terlihat jelas bahwa Mobile Legends mendominasi persaingan game MOBA. Sejak dirilis, game ntu langsung menarik perhatiannye bejibun orang. Dengan teknik pemasaran massalnye, Mobile Legends menjadi salah satu game terlaris di Play Store. Sederhana dan indah, dua kata ntu melekat pada game Mobile Legends. Bejibun wanita memainkan juga game ntu karena cukup mudah untuk dimainkannye. Kalian kagak perlu banyak latihan untuk memainkannye game ntu. Kagak seperti game battle royale lainnye yang cukup rumit karena perlu mempelajari cara menembak yang akurat dan membaca situasinye dengan cermat. Dalam MOBA, kamu hanya perlu mengingat skill yang telah disediakan untuk setiap karakter, yang membuat game ntu bisa dimainkannye oleh semua orang. Selain ntu, ada beberapa tokoh legenda Indonesia yang menjadi karakter dalam game tersebut termasuk Gatotkaca yang menjadi daya tarik tersendiri bagi masyarakat di Indonesia.


Katenye entu, pas berumur 6 sampe 7 taon, ade beberape macem olahraga yang kudu bisa dilakuin. Pas di entu umur, biasanye entu fisik seorang bocah lagi berkembang bener-bener cepet. Bahkan katenye, makin sering boocah ngelakuin kegiatan yang libatin fisik, keterampilan fisiknye pun ikut berkembang. Ade beberape macem yang dianggep merupakan olahraga yang bisa dilakuin pade bocah di umuran 6 sampe 7 taon, ya entu; olahraga berenang, olahraga bersepeda, olahraga maen bola, dan skating. Nah guru ataupun ahli entu olahraga kudu ngawasin para bocah yang lagi lakuin entu olahraga. Karena mereka masih bocah, ada kalanye masih belom terlalu sadar sama bahaya dan kagak tau ape yang kudu dilakuin kalo kenape-kenape. Makanye kudu diawasin deh.


Tiap agama entu punya tempat atau rumah ibadah dan pastinye punya bentuk ciri khas masing-masing. Misalnye, agama Islam rumah ibadahnye entu Masjid, Protestan dan Katolik entu gereja, Hindu entu Pura, Buddha entu vihara, dan Konghucu entu Kelenteng. Rumah ibadah entu dikate sebagai sarana keagamaan yang penting bagi semua pemeluk agamanye di suatu tempat. Terusnye, rumah ibadah entu katanye identik sama simbol “keberadaan” pemeluk agamanye mereka. Abis entu selain jadi simbol, rumah ibadah pastinye juga buat tempat beribadah dan penyiaran agama. Nah sebagai tempat beribadah, harepannye entu rumah ibadah bisa ngedorong dengan kuat dan terarah kepada penganutnye. Entu semua bertujuan biar kehidupan spiritual pemeluk agama tersebut menjadi lebih baik. Rumah ibadah entu penting makanye kenyamanannye jadi prioritas utama. Jadinye, rumah ibadah dibikin biar bisa menuhin kebutuhan spiritual umat beragama.


Keluarge ane emang paling hobi nontonin film horor, minggu ni ade keluar film jailangkung, cerita sebuah tradisi dari jaman dulu banget katenye buat perantara dari alam kite ke alam goib, babe emak ame adek aye ude semangat banget buat nonton eni film, kite bakal nonton di bioskop XXI di kota bogor, kite bakal nonton nyang jadwal malem biar suasananye horornye dapet, jam 7an kite jalan dari rumah, sampe bioskop jam 8, masih lama kan tu filmnye kite mutusin buat makan malem dlu, mumpung lagi kumpul semua, kite makan di restoran padang depanan gedung bioskop, sambil makan kite masih ngebahas film nyang bakal kite tonton ntar, sampe akhirnye jam film kite mau mulai kite langsung jalan ke bioskopny, pas masuk ude rame nyang bakal bareng nonton. filmnye seru oke punya buatan sutradara lokal indonesia.


Ora sêorang gè bisè lari dari strès. Situasi-situasi nyang nyêbabin strès bakal ditanggêpin dêngan kêsèwotan, dèprèsi, kêcêmasan, amè prustasi. Tanggêpan têradêp strès diawalin dêngan rèspons biologis bêrupè kadar noradrènalin ngêningkat sêhinggè nongol kondisi fight or flight, yakni lari dari paktor strès atau bêtêmpur ngatasin paktor strès ntu. Rèspons biologis ngakibatin pêningkatan sistim sarap simpatis sêpêrti jantung bêdêbar-dêbar, kêringêt dingin, sêsêk napas, têkênan darèh ngêningkat karna aksis hipotalamus-hipofisis-adrenal mulè aktip buat ngasilin kortisol. Strès nyang bêrkêlanjutan (pêrsistèn) amè kagak kêsêlêsèin olèh adaptasi amè mèkanismê pênyêlêsèan masalèh bakal nyêbabin distrès. Distrès ngêmicu prilaku ngêlariin diri (escape) padè kêcêmasan atau prilaku narik diri (withdrawal) padè dèprèsi.


Hari besar selain idhul fitri, adalah hari raya Idul Adha atau hari raya kurban yang diperingatinye setiap tanggal 10 Dzulhijjah. Pada hari ntu, umat Muslim berkumpul di pagi hari untuk melaksanakannye shalat ied berjamaah, sama seperti pada saat idul fitri. Lalu, setelah shalat dilaksanakan, aktivitas selanjutnye adalah melakukan penyembelihan pada hewan kurban. 10 hari sebelum lebaran Idhul Adha, disunnahkannye puasa Arafah selama 10 hari termasuk sampai di hari rayanye tapi sesudah sholat ied, kite udeh bisa membatalkan puasanye kite.  Kurban sendiri memiliki arti sebagai salah satu ibadah yang bisa mendekatkannye diri kepada Allah SWT, sebagaimane yang dilakukan oleh Nabi Ibrahim AS ketika mengorbankan ntu anaknye yang bernama Ismail untuk patuh kepada perintah Allah SWT. Sehingga, Hari Raya Idul Adha digunakannye untuk memperingati pengorbanan yang dilakukan oleh Nabi Ibrahim AS.


Pemaen bulu tangkis dari Indonesia ada Anthony Ginting. Bakatnya di bidang bulu tangkis udah keliatan pas dia masih SD. Taun 2008, udah ngejuarain MILO School Competition nomor tunggal putra. Di ajang yang sama, pas SMP dia jadi juara lagi taun 2012. Dia ngedapetin perunggu buat Indonesia di BWF World Junior Championship taun 2014. Pas Piala Thomas dia jadi punggawa merah putih taun 2016. Abis itu, dia mulai ngikutin banyak kejuaraan, kayak di Indonesia Open, Korea Open, Japan Open, Australia Open, All England ampe Thomas cup. Taun 2017 dia ngikutin Kejuaraan Dunia Bulu tangkis, sayangnya dia cuma masuk ampe babak tiga. Terus, dia nebus kekalahannya itu di Korea Terbuka di taun yang sama, taun 2017. Di Asian Games taun 2018 dia ngedapetin medali perunggu. Pas Olimpiade Tokyo taun 2020, Ginting juga ngedapetin medali perunggu.


Maulid nabi Muhammad nyang jatohnye tanggal 12 Rabiul Awal  kalo ngeliat riwayat paling bisa dipercaya taon eni jatoh hari Sabtu, 8 Oktober 2022. Perayaan Maulid Nabi eni udah jadi tradisi di masyarakat muslim  sebagian orang di Indonesia nyang mayoritasnye bermazhab Syafi'i. Perayaan Maulid Nabi eni ntu wujud kegembiraan ame penghormatan buat Nabi Muhammad shollallohu 'alaihi wasallam. Makanye orang nyang ngaku dirinye muslim biasanye peringati Maulid Nabi dengan bace sholawat pabanyak banyak dikitab Maulid, terus kudu ngasi  makan fakir miskin ame kite disunahin ziarah ke makam Nabi di Madinah. kalo ngeliat dari sumber nyang laen, Maulid biasa dirayain ame Abul Abbas Al-Azafi. Pare ahli sejarah kaya Ibn Khallikan, Sibth Ibn Al-Jauzi, Ibn Kathir, Al-Hafizh Al-Sakhawi, Al-Hafizh Al-Suyuthi ude rempukan kalo orang nyang awalnye ngadain Maulid ntu Sultan Al-Muzhaffar.


Elu tau kagak, kalo ade banyak ide bisnis atau jualan dari rumah yang bisa secepetnye elu lakuin? Elu cukup milih entu ide jualan dari rumah dan secepetnye ngelaksanain. Katenye bahkan ade juga yang butuh modalnye kagak gede. Pendapetan dari entu jualan atau bisnis dari rumah pastinye bakalan nambah penghasilan elu tiap bulan. Apelagi kan harga kebutuhan pokok juga ngelonjak dan makin parah karena adenye krisis selama pandemi yang udeh terjadi beberape taon ini. Ade beberape hal yang elu butuhin sebelom tau ide bisnis atau jualan dari rumah yang cocok buat elu, ya entu pastinye ketersediaan modal. Tapinye elu kagak perlu khawatir, soalnye pasti ade beragam ide bisnis atau jualan dari rumah yang mungkin pas sama elu dan modal yang elu punya. Jadinye, elu kudu milih ide jualan dari rumah yang sesuai sama kemauan dan kemampuan elu ye, entah kemampuan modah ataupun kemampuan ngejalaninnye.


Salah satu upacara keagamaan dalam agama Islam entu Hari Raya Idul Fitri. Pagi yang cerah pas Hari Raya Idul Fitri, para muslim/muslimah ngelakuin ibadah upacara keagamaan Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi silaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die kegiatan laennye yang ade di hari upacara agama Islam, ya entu Idul Fitri.


Rindik mêrupakan alat musik tradisional asal Bali. Pêrjalanan alat musik rindik bêrawal dari orang-orang Wengker (karang Ponorogo) nyang ngêbêrontak têradêp Kêrajèan Majapahit. Orang-orang Wengker punyè alat musik bêrnamè angklung rèyog nyang jugè digunèin sêbagè sênjatè. Suatu wayah adè sêrangan dari Kêrajèan Dêmak nyang ngêjè orang-orang Wengker pulang kê Bali sêmbari ngêbawè angklung rèyog amè sêbagian gamêlan. Sêsampènyè di Bali, mêrèka kêsusèhan ngêrangkèi alat musik ntu karna adè bêbêrapè bagian nyang butut dan bêrobah posisi. Têrus, angklung rèyog ntu ditatè ulang dan ngasilin suarè dêngan carè ditakol kayak maènin gambang. Akhirnyè, alat musik ntu dikasih namè 'rindik' nyang dalêm bahasè Jawa Kuno bêarti ditatè apik dêngan cêlèh sêdikit.


Chris John mengatakan, saat ntu minat pemuda, dan anak muda Indonesia terhadap tinju sebenernye cukup tinggi namun kurangnye pembinaan dari usia dini hingga minimnye dukungan bagi karir petinju ke depannye memunculkan kekhawatiran tersendiri. Saat ntu, minat pemuda, dan bocah muda Indonesia terhadap olahraga tinju sebenarnye cukup tinggi. Namun kurangnye pembinaan dari usia dini hingga minimnye dukungan bagi karir petinju ke depannye bikin kekhawatiran sendiri bagi anak-anak muda ntu. Hal ntu dikatakan petinju nasional Chris John saat menjalin kesepakatan dengan Majamojo untuk terus mengupayakan hadirnye petinju berbakat di Indonesia. Chris John bergelar Super Champion karena die berhasil mempertahankan gelarnye lebih dari 10 kali berturut-turut. Saat ntu, tegas die perlu peran berbagai pihak untuk lebih memperhatikan petinju. Sebagai bagian wujud kepedulian, Chris John akan menggalakkannye program-program yang mendukung olahraga tinju di Indonesia sehingga tetap melahirkan bakat petinju muda yang dapat bersinar di panggung dunia  seperti adalah pembangunan sasana tinju, audisi dan seleksi. Selain ntu juga menjaring atlet berbakat di daerah, yang menjamin eksistensi olahraga tinju.


Emak gue kalo udah anaknye kumpul pasti ribet ame soalan gegares bocah-bocahnye, kite paling demen kalo emak masak capcay goreng, ame ayam goreng. capcay goreng buatan emak gue tu laziz banget, ayam goreng buatan emak gue juge bisanye ayam kampung, emang kalo hewan peliharaan sendiri tu lebih enak dimakannye, lantaran kite tau apaan aje umpannye tiap hari. terus kalo ude makan beres emak gue biasanye bikin gegaresan macem ager-ager, bikinnye ga ribet rasanye enak banget, apalagi kalo disimpen lama dikulkas. emak gue emang seneng masak, kayanye emang demen bener buat bocahnye gemuk, soalnye prinsip nyokap gue nyang penting bocahnye sehat, masalah duit bise dicari


Mau kerja di kantor atau pun buka usaha di rumah si sama aje ya menurut aye. Seberapa pum gaji nyang kite dapet bakalan tetep abis kalo kite kaga berusaha buat nyimpen duit dengan bae. Apalagi kan kalo kite ngikutin gaya hidup nyang sekarang tuh makin tinggi. Aduh kaga kebayanh dah bakalan gimana. Apalagi sekarang orang makin gampang tuh buat minjem duit, jadi pada ngabisin duit buat hal nyang sia-sia aje. Pokoknye jangan terlalu terlena ama kehidupan di luar nyang malah bikin kite kejebak trus lupa ama pentingnye nabung. Karna suatu saat kalo kite lagi ada di keadaan susah kaga perlu tuh kedangsakan buat nyari pinjeman duit karna kite udeh nyimpen duit.


Ampir semua orang yang punya hape ama internet pasti punya aplikasi ig (Instagram) di hapenya. Sepan-sepan kalo lagi iseng atawa kagak ada gawean ama kegiatan laen, larinya ke ig. Kalo, mau nyari ide juga suka nyari di ig. Iseng mau baca-baca juga ada di ig. Gara-gara banyak yang make, pedagang ngeliat ini jadi kesempatan buat dagang di ig. Apalagi, sekarang udah bisa nambahin alamat internet laen di bio ig. Udah gitu, sekarang ig juga udah nyediain ig shop buat orang mau liat barang dagangan ama harganya udah ada di situ. Ditambah ada video yang durasinya panjang, jadi bisa buat masarin dagangannya. Lewat ig juga kita bisa promoin dagangan kita lewat orang terkenal.


Tempat tidur, atau yang lebih tepatnye ntu kasur, atau sofa, dan tempat-tempat empuk lembab lainnye ntu merupakan sarang tempatnye hewan kecil tak kasat mata yang bisa berdampak kaga baik terutama buat kesehatannye kulit kite. Namanye ntu serangga adalah tungau-tungau tersebut dapat menyebabkan gatal-gatal, bersin-bersin, mata berair, dan masalah kesehatan lainnye, bentuknye bener-bener kaga bisa dilihat secara mata telanjang. Tungau-tungau ntu kagak bisa hilang dengan sekedar menjemur kasur kite. Diperlukan suatu alat dengan anti bacterial UV light untuk menghisap, dan membasminye. Saat ini teknologi udeh makin berkembang, jadinye udeh bukan hal yang repot, dan susah lagi buat ngebasmi hal-hal ntu tersebut.


Ade beberapa tips dari salah satu anggota pendaki gunung buat bertahan idup di gunung pas badogan udeh abis. Katenye, disaranin cari badogan berupa tumbuh-tumbuhan atau hewan. Tapinye pas mau ninggaling camp, pendaki kudu ninggalin jejak biar lebih gampang kembali ke camp. Die juga ngomong, kalo di gunung entu pendaki bisa ngebadog kentang, singkong, batang pisang, rebung atau tebu. Bahkan katenye pas lagi kedesek, pendaki juga bisa memilih jamur sebagai cadangan badogan. Terus, ade beberape catatan yang kudu diingat pendaki pas milih tumbuh-tumbuhan buat dibadog, katenye entu, jangan milih tumbuhan-tumbuhan yang bergetah dan berbulu buat dibadog soalnye biasanye beracun. Entu die tips buat bertahan idup di gunung pas badogan abis atau buat cari badogan.


Siapa nyang kaga kenal ama es lilin, gegaresan seger nyang dibungkus pake plastik kecil manjang eni selalu identik ama Jawa Barat kususnye Kote Bandung. Nyang aye tau, bikin es lilin tibang atu rase, campuran santen kelape, tepung es, ama gula nyang dibekuin. Rasenye kaga cuman santen dan gula, dulu-dulu pas awal munculnye, es lilin juga popular ama due rase nyang khas, kacang ijo ama kelape mude. Tukang dagangnye biasenye naro macem-macem pilian es nyang punye bentuk kaye lilin cahaye eni di dalem atu termos nyang ukurannye sedeng trus punye banyak warne biar kondisinye tetep beku, sedep diliat, ama kaga kesenter sinar mataari.


Hapè iPhone 13 Pro Max mêrupakan salèh atu rèkomèndasi hapè iPhone têrbaèk pêranti maèn gim. Hapè êni hadir dêngan pêngalaman layar nyang lêbih lèbar, yakni ukuran 6,7 inci dêngan tèknologi supêr rètina XDR. Pênggunè nyang pèngènin pêngalaman bêrmaèn gim bakal lêbih puas amè adènyè layar nyang lêbih lèbar dari iPhone 13 Pro Max êni. Hapè êni jugè ngêgunèin chipset A15 Bionic sêhinggè dijamin antidolog. Kagak tibang ntu, kualitas layar iPhone 13 Pro Max gè amat diunggulin. Layar bêukuran 6.7 inci dêngan rèsolusinyè nyang ngêcapèi 2778 x 1284 piksel bakal ngêmanjèin matè. Soalnyè grapis nyang dihasilin amat alus sêkaligus tajêm, ngêjè sènsasi rêsêp maèn gim mangkin maksimal.


Ade beberape kelebihan mesin cuci top loading dua tabung yang bisa jadi pertimbangan elu buat beli mesin cuci jenis satu entu. Pertama, harganye murah. Model mesin cuci entu harganye lebih murah soalnye mesin cuci model entu masih pake teknologi yang lebih sederhana dan kagak pake controller otomatis. Kedua, gampang dirawat. Model mesin cuci satu entu lebih gampang dirawat dan biaya servisnye serta harga sparepart-nye murah. Selaen entu, kerusakan di satu tabung kagak ngaruhin tabung laennye. Jadinye kalo elu emang mau beli mesin cuci supaye kagak perlu nguras tenaga buat nyuci, tapinye elu mau cari yang harganye ramah di kantong, mesin cuci model satu entu bisa jadi salah satu solusinye elu ye.


Waktu blom punya mesin cuci juga kite tuh sering numpang di mesin cuci punya tetangga, karna kan kalo lagi musim ujan repot juga nyuci di kali. Bisa-bisa pakean kotor lagi karna kena aer ujan. Cuma ya namanye minjem ama tetangga ya kadang kaga enak juga dah makenya. Emang iya si menurut aye mah mesin cuci kurang bersih, beda ama kalo kote sikat sendiri. Namanye juga mesin ya jadi ada ajalah kurangnye, tapi kalo baju nyang kotor-kotor mah aye tetep sikatin tuh karna di mesin cuci tetep kaga ilang. Pas punya mesin cuci mangkanye aye girang banget, karna kesianan ama Nyak mesti ngindit-ngindit pakean.


Bakpia pathuk, bêgono ngêdêngêr namè kuè êni puguh pikiran bakal langsung kêtuju kê Yogyakarta. Bakpia pêrtamè kali dibawè olèh pêndatêng asal Tiongkok, Kwik Sun Kwok, padè 1940-an kê Yogyakarta. Wayah ntu, Kwik nyèwa sêbidang tanèh di Kampung Suryowijayan, Kêcamatan Mantrijeron, punyè sêorang wargè lokal bêrnamè Niti Gurnito. Awalnyè, bakpia dikêjè makè isian daging amè minyak babi hinggè akhirnyè disêsuèin dêngan lidèh masarakat Yogyakarta, puguhnyè kagak makè minyak babi. Padè 1980-an, bakpia pun mangkin populèr dan mulè nongol produsèn-produsèn rumèhan bakpia di kawasan Pathuk. Parè pênjual ngêbukè toko di rumèh masing-masing buat masarin bakpia kêjèannyè. Bakpia dikemas makè dus atau kêrtas karton. Bakpia êni têrus dikênal dêngan namè bakpia pathuk.


Udah ngebahas cara-cara sebelom kita beli hape. Ini waktunya kita cek merk hape yang pas di kantong ama pas di genggeman tangan juga. Pertama, ada hape Xiaomi, hape android yang murah banget. Makanya, banyak orang Indonesia yang make hape ini. Selaen murah, speknya juga mantep buat yang demen maen gem. Kedua, ada hape Asus. Hape ini punya tampilan yang kagak dipake ama kebanyakan hape android laennya, Asus pake tampilan Asus ZenUI. Ini ngasih kesan yang istimewa. Asus ini ngasih harga yang murah, tapi speknya mantep. Udah gitu, hape ini juga udah dilengkepin fitur-fitur kusus, kayak Truvivid, Asus Sonic Master Audio, ama PixelMaster Camer. Emang lengkep banget teknologi Asus ini. Ketiga, ada hape Oppo. Buat yang demen bikin video atawa foto-foto, hape ini pas banget. Oppo punya kamera yang kualitasnya mantep, tapi harganya juga kejangko. Nah, itu tiga hape yang harganya murah, tapi kualitasnya mantep.


Adenye bencana-bencana alam, bikin kite perlu buat nyiapin dirinye untuk kondisi bencana alam. Kite kudu mulai berusaha mahamin kondisi geografis tempat tinggal kite dan ngerancang rencana darurat. Selanjutnye, kite perlu bikin rencana darurat bencana alam buat nyiapin diri untuk kondisi bencana alam yang bisa terjadi kapan pun. Kite kudu tau dulu terkait cara ngamanin diri yang kudu dilakuin berdasarkan jenis bencana alam yang lebih spesifik. Abis entu, kite kudu ngamanin aset dan barang-barang berharga. Selanjutnye, kite bikin daftar pihak-pihak yang nanganin bencana alam. Terusnye, kite bisa mulai nyiapin perlengkapan siaga bencana, misalnye; P3K, badogan dan minuman, pakean, senter, piso, obat-obatan, peta dan laennye. Setelah nyiapin entu semua, kite simpen semuanye di tas. Entu die cara buat nyiapin diri untuk kondisi bencana alam.


Ada berbagai pertandingan sepak bola yang rutin diadakannye, seperti liga champions dan piala dunia. Kagak heran bila bermain sepak bola menjadi olahraga favorit bejibun orang, termasuk anak-anak. Untuk ntulah, kite bisa mengajak si kecil bermain sepak bola bersama-sama. Tentunye, ada bejibun manfaat bermain olahraga ntu tersebut bagi anak, seperti menjaga kesehatan tubuh, melatih kerja sama, dan jadi lebih disiplin. Bermain sepak bola menuntut kita untuk memiliki stamina kuat, kecepatan, dan keseimbangan. Ada beberapa jenis latihan fisik untuk bermain sepak bola yang bisa dilakukan si kecil adalah berlari sprint, lari tangga, squat jump, push up, dan lain-lain. Kamu juga bisa menggabungkannye beberapa jenis latihan fisik tersebut untuk meningkatkan kecepatan, kelincahan, keseimbangan, dan fleksibilitas.


Tidak ada perintah Allah dimanapun dalam Al Quran untuk melakukan pengorbanan hewan (kambing) setelah bayi dilahirkan atau Aqeeqah. Apakagi ketika bayinya sudah berusia dewasa, Jadi tidak ada hutang beban ataupun dosa bagi orang tua anda lantaran tidak melakukan aqeeqah ketika anda dilahirkan dahulu. Malah itu baik lantaran aqeeqah bukan bagian dari ajaran Islam yang diturun Allah kepada manusia. Umat muslim adalah umat yang paling toleran diantara umat lainnya sedemikian rupa sehingga banyak ibadah yang mereka lakukan atas nama agama sesungguhnya berasal dari kebiasaan atau praktek kepercayaan umat diluar Islam terutama Yahudi dan Kristiani (Judeo-Christian) yang masuk kedalam Islam melalui buku buku hadist karangan manusia yang dianggap sebagai sumber hukum disamping Al Quran.


Demen ama makanan manis? Coba dah bikin ampyang kacang jahe buat cemilan. Rasenye sedep ama cocok juga buat persiapan lebaran entar. Ampyang kacang jahe nyang orang kadang nyebutnye gula kacang ntu cemilan nyang dibikinnye dari kacang tanah ama gula merah. Rasenye manis tapi ade sensasi pedes-pedes dikit dari jahenye nyang bise ngangetin tenggorokan. Care buatnye gampang, mule-mule sangrei kacang pake api kecit ampe mateng ama mayan kering. Trus didihin aer, masukin jahe, bagenin dah ampe ngeguleg. Abis ntu, masukin gula merah sisir ama gula pasir sambil diaduk. Kalo udeh larut, angkut tuh aer rebusan trus saring. Udeh gitu, didihin lagi sambil ditambain jahe bubuk, aduk terus masak pake api kecit. Terakir masukin kacang tanah tadi, aduk rate. Ambil ampyang nyang udeh jadi sesendok-sesendok, taro di atas tampah trus tipisin. Bagenin tuh ampyang ampe gula kacangnye kering. Kalo udeh jadi, simpen di tempat nyang tertutup biar awet.


Es teh manis emang udeh jadi minuman dari macem-macem kalangan, kayanye nih dikit orang yang kaga suka tuh ama yang namanya minuman dari teh. Makan ape aje tuh cocok kalo udeh disatuin ama minuman ini. Cuma kaga boleh lengah ye, minumah teh tuh nyatanye ada kandungan kafeinnya. Teh teryate ada dua macemnya, ade teh ijo yang kandungan kafeinnye 24-45 mg, ade teh item yang kandungan kafeinnye 14-70mg. Manfaatnye juga ade karena minuman teh punya manfaat buat orang yang pengen nurunin berat badan. Walaupun aye demen banget ama minuman yang dibuat dari teh, tapi kalo disuguhin teh dicampur buah kaya ama buah leci gitu aye kurang suka tuh jadi cuma demen teh kaga dicampur ape-ape lagi.


Kegiatan aye sekeluarga pas nginep di vila batu macem-mcaem. Pas sampe di vilanye, aye, enyak, empok, babeh, suaminye empok aye, engkong, dan nyai aye kite langsung cari kamar buat kite nanti malem molor, sekaligus naro barang. Nah pas udeh dapet kamar masing-masing, enyak aye dan empok aye ke bawah buat nyiapin badogan siang. Engkong aye dan babeh aye langsung mandi karena emang ade dua kamar mandi. Kalo lakinye empok aye kayaknye ngurus ape gitu di bawah. Nah kalo aye sendiri, siap-siap buat ikutin webinar dari fakultas aye. Badogan buat siang ini udeh jadi, semua keluarga aye pade ngebadog bareng-bareng di meja badog, kecuali aye. Aye belom selesai ikut webinar. Terus pas sorenye, engkong, babeh, dan lakinye empok aye pade nonton TV. Kalo aye, enyak, nyai, dan empok mulai goreng segala macem badogan buat entu sore. Malemnye, kegiatan aye dan keluarga jalan-jalan di sekitar entu vila dan poto-poto juga. Udeh deh, kagak lama dari entu, kite ke kamar masing-masing. Liburan bareng keluarga entu seru bener deh! Gih sono ajak keluarga elu liburan!


Apè bèdanyè kacang kêdêlè amè èdamamè? Èdamamè sêbênêrnyè adalah kacang kêdêlè, tapi èdamamè dipanèn wayah masing mudè. Èdamamè êni mantêp bangêt buat dijadiin gayêman, apèlagi kandungan pitaminnyè jugè banyak, yakni adè pitamin A, pitamin C, pitamin E, pitamin K, amè ontioksidan. Pêngolahannyè sêlaèn dikukus, èdamamè jugè bisè dikêjè kayak nyang di rèstoran Jêpang. Carènyè adalah, kukus èdamamè ampè matêng. Angkat èdamamè, têrus masupin kê aèr dingin buat dirêndêm. Gunènyè supayè prosès pêmatêngan sêlêsè. Sêlanjutnyè, panasin minyak gorèng. Cêmplungin bawang putih nyang udèh ditêtêk kêcit-kêcit, aduk ampè wangi. Masupin èdamamè, aduk ampè ratè. Tuang bubuk cabè sêcukupnyè, aduk-aduk lagi. Èdamamè pêdês gurih siap buat digayêm sêmbari nonton tipi.


Laptop sangat berguna dalam kehidupan manusia karena telah memudahkan berbagai pekerjaan. Beberapa fungsi laptop yang sebetulnye juga menjadi fungsi komputer secara keseluruhan. Dulu, mengetik dilakukannye dengan mesin ketik yang penggunaannye sulit. Kesalahan pengetikan sekali aje berarti harus mengganti kertas, dan memulai dari awal. Kini ntu bukan masalah, sejak komputer, dan kemudian laptop hadir. Dengan aplikasi pengolah kata, pengguna dapat bebas mengetik tanpa takut kesalahan. Tersedia pula fitur formatting text yang akan membantu proses pengeditan. Selain pengetikan, laptop juga bisa dipakai untuk membuat presentasi. Salah satu perangkat lunak yang menyediakan fitur ntu bernama Microsoft Power Point. Berbagai fitur menarik membuat presentasi jadi lebih informatif. Ketika kite sedang lelah, atau jenuh, laptop menjadi media hiburan. Mendengarkan Murottal, menonton film, maupun bermain game dapat dilakukan di laptop. Memang aktivitas tersebut dapat dilakukan di ponsel pintar. Tapi, menonton film di laptop akan memberikan kesan lebih memuaskan. Selain itu, beberapa game juga akan lebih menyenangkan jika dimainkan di laptop.


Perawatan wajah sangat diperlukan banget buat setiap perempuan baik yang masih muda maupun yang udeh tua pun harus rajin ngerawat diri, karena kalo katanye bahasa anak zaman sekarang adalah kulit harus glowing. Perawatan juga kaga perlu yang mahal-mahal harganye, yang murah pun ada banyak pilihannye, dari bahan-bahan yang alami atau yang buatan. Biasanye aye seminggu 3kali maskeran kalo lagi kaga mager dan emang lagi kaga ngapa ngapai. Biasanye kalo lagi mau cepet pakenye masker yang instan, tapi kalo lagi kaga mager aye siapin mangkok peranti maskeran, koas, susu bubuk, air mawar, dan masker bangkoang kadang pake madu juga. Rasanye kalo abis maskeran tuh muke rasanye alus, cerah, dan seger, pokoknya asik dah kalo udeh maskeran tuh.


Elu punya hobi kagak? Hobi entu suatu kegiatan yang kita demenin dan setelah ngelakuinnye kite ngerasa seneng. Aye yakin tiap orang punya hobi masing-masing. Selaen bisa bikin kite seneng, ternyata ngelakuin hobi yang kite punya juge ade manfaatnye. Misalnye; kite bisa belajar hal baru dari entu hobi yang kite lakuin, bisa nyalurin passion yang kite punya, bikin kita lebih kreatif, ngasah kemampuan mecahin masalah, ngasah kemampuan ngatur waktu kite, dan laennye. Hobi entu juga bermacem-macem, bisa kayak aye hobi nulis hasil imajinasi aye, bisa olahraga golf, basket, sepedahan, berenang, main game, main alat musik, baca novel, masak, dan laennye. Nah entu die tentang hobi. Nah entu die tentang hobi. Banyak macem dan manfaatnye kan? Kalo elu belom punya, mending lo secepetnye cari deh karena banyak manfaatnye!


Bêrikut bêbêrapè tips nyang bisè dilakuin pêndaki gunung wayah kêsasar. Pêrtamè, bêrênti sêjênak dari pêrjalanan buat bêpikir. Jangan panik karna kêpanikan bisè mêrburuk kêadèan. Kêduè, ingêt kêmbali pêgimanè bisè bêrakhir di têmpat ntu. Ingêt kêmbali jalur nyang êlu laluin, têrutamè pêtunjuk di sêkêlilingnyè kayak pu'un têrtêntu, jurang, atau batu gêdé. Jangan bêgêrak ampè êlu yakin amè alêsan buat ngêlanjutin pêrjalanan. Kêtigè, gunèin kompas amè pêta pêranti ngêtauin posisi êlu bêradè. Kalo bêradè dalêm suatu jalur têrtêntu, jangan kêluar dari jalur ntu. Kalo masing kêsasar, cobè miluin sungèi atau aliran aèr nyang ngalir kê bawèh dêngan baè-baè. Kêêmpat, kalo kêsasar padè malêm ari atau lukè dalêm pêrjalanan, lêbih baèk tinggal sêmêntarè ampè ngêmilikin rêncanè lanjutan.


Bêrikut carè biar bisè ngêjagè kêharmonisan dalêm bêrintêraksi dêngan parè têtanggè nyang ngêmilikin kêunikan sipat masing-masing. Ngêliat têtanggè duduk di dêpan rumèh, kêtêmu di jalan, usahèin sêlalu nyapè. Jangan sungkan kalo nêgor duluan. Sêkedar mèsêm nyang tulus sêmbari ngangguk bisè sêbagè upayè êlu pêranti lêbih ngakrabin diri dêngan mêrèka. Kêmudian, kasih pêrtulungan wayah têtanggè kêsusèhan tanpè mintè imbalan apè-apè. Jangan jugè ngêbantu tibang biar dianggêp dêrmawan sêrtè pujian laènnyè. Bantulah sêsuè kêmampuan. Sêlanjutnyè, jangan milu campur urusan pribadi têtanggè. Têrakhir, bêrbagè macêm sipat amè karaktêr manusiè dalêm idup bêmasarakat puguh bêrbèda-bèda. Adè nyang baèk, adè nyang dêmên julid. Sêlamè apè nyang êlu lakuin kagak ngêrugiin, kagak bêrbuat jahat, kagak pêrlu risau. Cukup jauhin amè jangan masup dalêm lingkaran mêrèka. Pilih lingkup kumpulan orang-orang nyang sênantiasè ngêrasè opèn têradêp têtanggè.


Islam sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Nah, rumah ibadah orang Islam entu namanye masjid. Selaen buat beribadah, masjid juga dijadiin tempat bermusyawarah orang Islam untuk mecahin masah yang ade di masyarakat. Masjid juga berfungsi sebagai tempat buat belajar buat ningkatin kecerdasan dan ilmu pengetahuan orang Islam. Selaen entu, masjid juga digunain buat perayaan hari besar, membimbing, tempat konsultasi, dan laen sebagainye. Bahkan katenye, dalam sejarah Islam, masjid entu punya peranan penting dalam aktivitas sosial masyarakat hingga kemiliteran. Jadinye sampe sekarang, masjid entu kagak cuma buat salat aje, tapi buat ceramah, buat belajar agama Islam, musyawarah, dan laennye. Kalo elu agamanye Islam, nyok deh ibadah atau dengerin ceramah di masjdi!


Liburan kolaan emang paling enak buat males-malesan. Ntu juge prinsipnye si Doel. Makanye, ari gini, bukannye mandi, Doel malah rebahan bari nyetel tipi. Kebetulan bangat, di tipi lagi keputer siaran ulang Piala Dunia Sepak Bola 2022 nyang saban ari masi rame bae diomongin. Doel kagak sempet nonton tiap petandingannye waktu itu, soalnye tengah malem baru mulainye. Bisa dikepret Enyak kalo ketauan belon tidur. Makanye, begitu tau ade siaran ulangnye, Doel semanget bat nontonnye. Apelagi nyang disiarin Argentina lawan Belanda. Sepak bola di dua negara enih emang dikenal bangat kalo pemaennye jago-jago. Tapi, bukannye nikmatin nongton bolanye, Doel malah kebanyakan degdegan gegara pemaennye pade berantem ampe ampir adu jotos. Belon lagi, kartu koneng nyang dikeluarin bae ame wasitnya. Enih pemaen bintang sekelas Lionel Messi aje kena bae, bahkan ampe kepancing marah. Buset, kate Doel, panas bener enih petandingan. Gegara nongton enih, Doel jadi kebuka mata atinye kalo kagak selamanye petandingan olahrage bakal berlangsung bae-bae aje.


Pandêmi ngêjè sêbagian gêdé orang lêbih banyak bêraktipitas di rumèh. Karna lêbih banyak aktipitas di rumèh, gêrak awak go bakal mangkin bêkurang. Bêkêbon bisè dilakuin sêbagè aktipitas tambèhan di rumèh. Sêlaèn ngêjèlu ngêmilikin gêrak awak cukup, bêkêbon jugè bisè ngêjè pikiran lêbih rilèks amè bahagiè. Parè ahli ngungkapin kalo bêkêbon bisè ngêjè sêsêorang ngêmilikin gêrak awak cukup. Aktipitas êni jugè bisè bêmanpaat sêbagè pêngganti olahragè. Dêngan bêkêbon bêrupè sayuran atau kêmbang di rumèh, êni bakal ngêjè sêsêorang ngêrasè lêbih sèhat. Sayuran nyang dipanèn dari hasil kêrjè kêras dèwèk umumnyè lêbih sèhat amè lêbih kêjamin kêrêsikannyè. Kêmbang nyang ditanêm ngêhasilin pêmandangan indah di rumèh bakal ngêjè suasanè ati jadi lêbih bahagiè. Udarè di rumèh nyang adè tumbuhan di dalêmnyè jugè bakal lêbih sèhat.


Elu tau ape aje manfaat yang bisa elu dapetin kalo elu baca kitab suci agama Islam yang namanye Al-Qur’an? Baca Al-Qur’an entu bahkan katenye dianggep menyerupai perdagangan yang kagak pernah ade ruginye. Soalnye ade banyak bener manfaatnye, mulai dari pahala yang diperoleh dan dilipetkan, apusin dosa kesalahan, bisa tambah balesan pahala dari Allah, bisa datengin kebaikan, bisa datengin syafaat, dan laennye. Masih ada banyak lagi manfaat-manfaat laennye yang bakalan diperoleh dari baca kitab suci agama Islam alias Al-Qur’an. Bahkan baca Al-Qur’an juga dikate sebagai salah satu ibadah paling agung. Entu die beberapa manfaat dari baca kitab suci agama Islam alias Al-Qur’an.


Ganyeman ringan keripik pisang merupakan cemilan sehat cukup di kenal luas oleh masyarakat Indonesia. Keripik pisang ntu ganyeman asalnye dari Lampung. Ntu ganyeman biasanye dibuat memakai pisang kepok, raja, tanduk, kapas, nangka, atau pisang Ambon yang masih setengah matang. Ntu ganyeman di Lampung sampe ada tokonye, yang dijadiin gacoan buat bawain oleh-oleh, nama tokonye yaitu yen-yen. Disana dijual dengan berbagai macem rasa yang bejibun, dan semua rasa-rasanye itu enak semua. Buah pisang sendiri udeh banyak manfaatnye, jadi walaupun udeh dibentuk jadi keripik tetep aje punya manfaatnye. Harganyr ntu keripik murah meriah, gaheran ntuh toko keripik selalu rame pengunjung yang pade ngeborong beli.


Elu tau cemilan favoritnye sejuta umat yang namanye seblak kan ye? Banyak bener yang pade doyan cemilan asal Bandung entu. Rasanye seblak entu gurih bener! Seblak yang aye tau entu ada dua jenis, seblak basah yang kuahnye banyak dan seblak kering atau goreng yang kuahnye cuma seuprit. Nah selaen ada variasi jenis kuahnye, biasanye seblak juga dibedain level pedenye. Ade yang kagak pedes sama sekali, ade yang sedeng, dan ade juge yang pedes bener. Abis entu selaen ade kerupuk warna-warni yang ngedominasi entu seblak, ade juga bahan laennye di entu seblak. Elu bisa milih mau make mi instan, kwetiaw, atau pasta makaroni ataupun yang fusili. Nah selaen make entu semua, biasanye seblak dilengkapin irisan sosis, baso, telor orak-arik, dan sayuran. Beuh kalo udeh ade entu semua, komplit deh seblaknye!


Pas liburan taon 2018-an, aye sekeluarga pergi ke Tenjo Laut di Kuningan. Kite rela bangun dan pergi dari pagi demi ke entu tempat wisata alam yang pemandangannye cakep bener karena entu wisata alam adenye di dataran tinggi jadi kite bisa liat banyak pemandangan yang cakep dari entu posisi. Pas sampe, tempatnye luas bener. Udaranye juga adem bener. Jelas lah ye, namanye juga di dataran tinggi. Entu tempat wisata alam penuh dikelilingin pohon-pohon. Paduan antara pohon yang ijo, langit yang biru, dan awan putih bener-bener bikin entu tempat wisata alam makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye entu tempat wisata alam bener-bener bagus bener dah! Nyok ke sono pas liburan nanti!


Kuliner Cirebon memiliki identitas otentiknye sendiri, dengan cita rasa sangat khas karena kagak sama dengan corak ganyeman Jawa Barat pada umumnye, namun juga berbeda dari olahan khas Jawa Tengah. Sajian kuliner khas Kota Cirebon antara lain nasi jamblang, nasi lengko, docang, empal gentong, empal asem, bubur sop ayam, dan mie koclok. Nasi Jamblang merupakan salah satu ganyeman khas Cirebon, yang kudu banget digares kalo lagi di sono. Nasi Jamblang bener-bener kuliner yang kaga tau kenape ntu ganyeman enaknye kalo bener-bener di Cirebon, tapi kalo di kota lain jual ntu ganyeman rasanye beda. Nasi Jamblang ntu, makan nasinye di atas daon jati. Salah satu warung nasi jamblang yang cukup populer di Cirebon adalah Nasi Jamblang Pelabuhan. Dinamakan Nasi Jamblang Pelabuhan karena letaknya berada di Pelabuhan Cirebon. Sama seperti halnya warung nasi jamblang lainnya, di tempat ini pun kita di suguhkan bermacam-macam lauk khas Kuliner Cirebon Nasi Jamblang. Di tempat ini kita dapat memilih dan mengambil sendiri lauk yang kita inginkan.Nasi jamblang ini sangat direkomendasikan untuk dinikmati pada waktu sarapan, karena setelah pukul 8 pagi, dapat dipastikan sebagian besar lauk kuliner Cirebon ini sudah habis. Salah satu ciri khas dari warung Nasi Jamblang ini adalah adanya live music yang akan mengalunkan lagu-lagu selama kita menikmati kuliner Cirebon ini.


K.H. Abdullah Syafi’i adalah sêorang ulamè Bêtawi pêndiri pondok pêsantren Asy-Syafi’iyah di Jakarta. Diè lahir di Bali Matraman, Jakarta Sêlatan padè 10 Agustus 1910. Babehnyè bêrnamè H. Syafi’i bin Sairan, sêdêngkan ênyaknyè bêrnamè Nona binti Sya’ari. Sêjak bocah, diè bêlajar pêndidikan Islam dari babèhnyè amè lingkungan kêluargènyè. Diè jugè bêlajar kêpadè ulamè-ulamè di Jakarta amè Jawa Barat. Padè umur 17 taun, K.H. Abdullah Syafi'i udèh bêrani ngêdiriin Madrasah Diniyah di tanèh punyè orang tuènyè di Bali Matraman. Bêrmulè dari Madrasah Diniyah ênilah K.H. Abdullah Syafi'i ngêmbangin dakwah dalêm bidang pêndidikan. Têrus, pêrguruan Asy-Syafi'iyah mulè bêkêmbang padè 1960-an dan masing bêrtahan ampè wayah êni.


Waktu jamannye aye ngerjain skripsi, sekitar awal taon 2022-an dah, ada tempat wisata yang lumayanan baru dibuka di kota aye, namanye Hutan Kota. Entu tempat wisata viral bener, rame dikunjungin orang-orang dah. Nah pas entu hari Sabtu, aye ke sono bareng sobat-sobatnye aye buat ngongko sambil piknik, sekaligus refreshing karena capek ye ngerjain skripsi. Nah, kite semua bawa bekel masing-masing, misalnye ciki, biskuit, minuman dingin, dan laen-laennye. Tentunye kite ngonten dulu deh ye, ngevideoin dan ngefotoin makanan kite. Abis entu, kita minta dipotoin orang mumpung tampang kite belom cemong sama makanan. Nah abis poto-poto, kite mulai bekoar sambil ngegaresin cemilan kita. Nah setelah kurang lebih sejaman kite kenyang dan puas ngeliat pemandangan ijo di entu tempat, kite pun pergi dari entu tempat buat ngebadog di tempat laen.


Salah satu teladannye kita untuk hidup yang dicontohkan Nabi Muhammad SAW adalah hidup ikhlas dan sederhana. Dua hal tersebut dapat saling melengkapi agar memperoleh berkah dari Allah SWT. Orang yang hidup ikhlas dan sederhana akan merasa cukup atas karunia Allah SWT, bersyukur, tidak mengeluh, serta tidak berlebihan dalam menampilkan diri, ataupun kelewat konsumtif dalam kehidupan sehari-harinye. Perintah hidup ikhlas dan sederhana ini tertuang dalam Alquran surah Al-Furqan ayat 67 sebagai berikut: “Dan orang-orang yang apabila membelanjakan [harta], mereka tidak berlebihan, dan tidak [pula] kikir, di antara keduanya secara wajar,” (QS. Al-Furqān[25]: 67). Ikhlas menerima segala ketentuan yang Allah udeh kasih ke kite, idup sederhana haru di terima, dan jangan kite belanjain uang kite di luar kebutuhan, atau udeh belanja bejibun tapinye cuma numpuk aje kaga kepake.


Buat orang nyang bener-bener belajar serius karna ada hal nyang mau dicapai misalnye, joyful tuh nyediain program buat 1 tahun, nah dalem 1 tahun itu kite bisa dapet 33 kali pertemuan. Kaga maen-maen dah pokoknye belajar di sini tuh, setelah lulus kite bisa dapet sertifikat BNSP. Setifikat BNSP nyang kite dapetin ntu nyang dikeluarin Republik Indonesia nyang udeh diakuin juga ama 10 negara ASEAN, diakuin juga ama HACCP dari Australia. Nah udeh banyak banget kan keuntungannye, jadi kaga cuma buat sekedar isi waktu luang, ama hobi, buat ngembangin diri, mau buka bisnis usaha, ama jadi chef internasional jaga di sini bakal dilatih dan didukung.


Elu pade makan buah kagak? Walaupun kagak doyan buah, kite tetep ngebadog entu makanan. Kite kagak doyan, tapinye ngebadog entu buah bagus buah tubuhnye kite. Buah entu selaen banyak macemnye, banyak juga manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi walaupun elu kagak doyan buah, entu buah yang manfaatnye banyak buat tubuh, mau kagak mau kudu dibadog sama kite. Oh iye, tapi inget ye, ape-ape yang berlebihan juga kagak baek! Jadi, makannye secukupnye ye!


Keidupan di rumah tangga itu ujiannya ada aja. Kalo kagak disabar-sabarin bisa bubar. Begitu kata emak baba kita. Apalagi kalo soal duit. Soal beginian kudu kompak-kompak dah. Jaman kopit ada orang yang lancar gawean atawa dagangannya dari sebelom kopit. Banyak juga yang tadinya gawe, diberentiin terus kebingungan mau ngapain. Akhirnya laki bini mulai dagang bareng. Awalnya kebingungan mau dagang apa. Selaen musim taneman hias, pas jaman kopit kemaren orang juga demen sepedaan. Bejibun orang nyari sepeda yang murah. Pas juga di musim kopit gitu orang yang ngebutuhin duit, jadi ngejual sepedanya murah gara-gara ngedesek. Jadi, laki bini ngambil kesempetan itu. Nyari sepeda yang dijual murah. Dibagusin dikit, abis itu dijual. Baru sebentar udah balik modal. Jadi, dari semua dagang inti yang penting itu ngelongok peluang.


Empal gentong adalah makan khas dari kota cirebon Jawa Barat,  Makanan ini mirip dengan gulai (gule) dan dimasak menggunakan kayu bakar (pohon mangga) di dalam gentong (periuk tanah liat).[butuh rujukan] Daging yang digunakan adalah usus, babat dan daging sapi. Empal gentong berasal dari Kabupaten Cirebon. Makanan khas Cirebon lainya masih ada lagi yaitu tahu gejrot dan docang. Selain menggunakan kayu bakar dan gentong, makanan ini disajikan menggunakan kucai(Allium tuberosum) dan sambal berupa cabai kering giling.[butuh rujukan] Empal gentong dapat disajikan dengan nasi atau juga lontong. Lontong menurut orang Cirebon hanyalah beras yang dimasukan kedalam daun pisang yang sudah dibentuk silinder, tidak ada campuran lainnya, kemudian direbus selama 4 jam.


Dalam ajarannye Islam kitab suci yang digunakannye ntu adalah Al-Qur’an yang didalamnye terdiri dari 114 surat, 30 juz, dan 6236 ayat menurut riwayat dari Hafsh, 6262 ayat menurut riwayat dari Ad-Dut, maupun 6214 ayat menurut riwayat dari Warsy. Yang mengajarkannye aturan-aturan yang kite jalanin di kehidupan kite sehari-hari. Berikut beberapa secara berurutan 114 surat yang ada di dalam Al-Qur’an yaitu, Al Fatihah atau Pembuka, Al Baqarah atau Sapi Betina, Ali Imran atau Keluarga Imran, An Nisa atau Wanita, Al Ma’idah atau Jamuan, Al An’am atau Hewan Ternak, Al-A’raf atau Tempat yang Tertinggi, Al-Anfal atau Harta Rampasan Perang, At-Taubah atau Pengampunan, Yunus atau Nabi Yunus, Hud atau Nabi Hud, Yusuf atau Nabi Yusuf, Ar-Ra’d atau Guruh, Ibrahim atau Nabi Ibrahim, Al-Hijr atau Gunung Al Hijr, An-Nahl atau Lebah, Al-Isra’ atau Perjalanan Malam, Al-Kahf atau Penghuni-penghuni Gua, Maryam, Ta Ha, Al-Anbiya, Al-Hajj, Al-Mu’minun atau Orang-orang mukmin, An-Nur atau Cahaya, Al-Furqan atau Pembeda, Asy-Syu’ara’ atau Penyair, An-Naml atau Semut, Al-Qasas atau Kisah-kisah, Al-’Ankabut atau Laba-laba, Ar-Rum atau Bangsa Romawi, Luqman atau Keluarga Luqman, As-Sajdah atau Sajdah, Al-Ahzab atau Golongan-golongan yang bersekutu Saba’ atau Kaum Saba, Fatir atau Pencipta, dan masih bejibun lagi. Kekayaannye ilmu agama Islam yang terdapat di kitab Al-Qur'an makanye harusnye mendorong kite umat muslim menjadi lebih baik lagi.


Lagi Mêjangèran atau Jangi Jangèr adalah lagu dari daèrah Bali. Lagu êni diciptèin olèh I Gêdè Dharna. Jangèr jugè dikênal sêbagè nandakan pêrgaulan rakyat Bali. Dalêm nandakannyè, pênandak saling bêrpasangan antarè lanang amè wadon. Lirik lagunyè ngêgambarin pêrasèan bahagiè nyang dirasèin rêmajè lanang amè wadon nyang tinggal di Bali. Dari dêngêr liriknyè ajè udèh ngêjè orang bisè ngêbayangin suasanè angêt di pêdèsaan Bali. Maknè lagu Jangèr adalah sêorang putri dari Bali nyang rupènya boto amè ngêmêsonè layaknyè sêkuntum kêmbang. Sêlaèn ntu, liriknyè ngungkapin ajakan buat milu nandak atau dalêm bahasè sêtêmpat disêbut mêjangèran. Dêngan milu nandak, diarêpin rasè kagak ènak amè sêdih bakal ilang.


Cemilan kedemenan orang Indonesia ntu onde-onde dengan ciri khas bentuknye nyang bulet ama diaur-aurin biji wijen di bagian luarnye. Make tepung ketan sebagai bahan utamenye, biasenye onde-onde berisi kacang ijo nyang bikin cite rasenye jadi makin sedep ama gurih. Abis adonan dibentuk jadi bulet dan udeh diisi dengan adonan kacang ijo, terus abis ntu onde-onde udeh siap digoreng make minyak nyang panas bener. Teksturnye nyang renyah banget ama cite rase nyang gurih dan sedep, onde-onde sering banget jadi temen minum teh kalo kaga jadi bahan buat mindo pas lagi berade di perjalanan ama pas lagi pengen nguyah. Sama bae kaya dodol, cemilan favorit orang Indonesia satu ini juga sering banget disajiin buat acare apa bae.


Hyperloop entu merupakan salah satu anggota yang termasuk ke teknologi terkini dan termodern. Kate hyperloop pertama kalinye disebut oleh inventor Amerika Serikat, Elon Musk, pada 2012. Katenye, Elon Musk nyebutin kalo konsep awal hyperloop entu merupakan alat transportasi yang bentuknye kapsul dan geraknye secara elektromagnetis pade kanal dengan tekanan udara rendah. Nah nantinye entu, hyperloop bakalan dorong beragam kota gede buat berkembang milikin mode transportasi yang cepat, aman, dan bahkan bisa nampung banyak penumpang. Katenye dengan hyperloop, 20-40 penumpang bisa nempuh kecepatan 1.700 kilometer per jam. Nah entu die salah satu teknologi terkini dan termodern laennye. Keren dan menakjubkan ye?


Selaen Idul Fitri, ade lagi hari besar dalam agamanye aye, ya entu hari raya Idul Adha. Pagi yang cerah pas hari raya Idul Adha, para muslim/muslimah ngelakuin ibadah Hari Raya Idul Adha, ya entu salat eid. Biasanye abis salat eid, bakalan dilaksanain penyembelihan hewan kurban secara massal yang dilakuin secara Islami oleh para ahlinye di lapangan masjid ataupun di lapangan laennye. Ade yang abis salat eid ngantre buat dapetin daging, ade juga yang abis salat eid langsung pulang ke rumah dan ngebadog. Biasanye sih badogan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis ngebadog, biasanye pade pergi silaturahim ke rumah keluarga atau bisa aje istirahat di rumah. Nah entu die tradisi yang biasanye ade di Hari Besar Agama Islam, ya entu Idul Adha. Nyok nabung buat beli hewan kurban nanti! Jangan lupa juga salat eid pas hari raya Idul Adha ye!


Elu pade udeh pernah maen di sawah? Aye dong udeh pernah! Awalnye aye dan sodara-sodaranye aye lagi liburan di rumahnye encing kite. Pas paginye kite ningkring-ningkring, kite nemuin hidden gem! Kite sempet ngedenger suara aliran aer dan ternyata entu berasal dari suara aer yang ngalirin sawah. Kite pun seneng bener sama penemuan hidden gem kite. Entu sawah bener-bener luas, bersih, dan pemandangannye bener-bener cakep! Kite pun masuk ke entu sawah dan ningkring-ningkring di bagian jalan setapaknye. Entu adalah hidden gem yang kite temuin rame-rame karena kuping sodaranye aye yang tajem bener. Walaupun baju aye jadi kotor karena beberape kali jatoh di entu sawah, aye kagak nyesel karena pemandangan di entu sawah bener-bener layak disebut hidden gem. Elu jangan lupa buat nyoba maen di sawah ye! Soalnye seru bener!


Abang nasi goreng tek tek komplek Taman alfa indah ngejual aneka macemnye ganyeman dari nasi goreng, mie goreng, mie rebus, mie nyeme, dan lain-lain. Abang ntu datengnye selalu malem kurang lebih maghrib dah die muncul ampe malem. Penampilannye ntu abang rapih, dan selalu prokes pake masker kalo lagi masak. Semua buatan ntu abang gaada yang gaenak, rupanye emang si abang jago bener dah ngeracik bumbunye, semua ganyeman yang die buat ajib semuanye. Bikin kite yang ngegaresin ntu ganyemannye gasadar kalo udeh bejibun ganyeman yang kite gares. Harga jual ntu ganyeman semuanye murah, jadi bisa masuk ke semua kalangan, gaheran pembelinye si abang selalu bejibun rame banget yang beli ampe malem malem sekalipun


Salèh atu carè nyang disaranin dalêm bêolahragè adalah dilakuin barêng têmên atau kêluargè. Sêlaèn sèhat barêng, bêolahragè barêng gè nambèh kêdêkêtan amè motipasi. Kagak tibang barêng orang dèwasè, bêbêrapè jênis olahragè jugè bisè dilakuin barêng si Kêcit nyang balita. Kêgiatan olahragè bisè ngêjè bocah tuman amè idup sèhat sêrtè ngêdidiknyè buat dêmên olahragè sêcarè kagak langsung.  Mangkin dini sêsêorang ngênal olahragè, diè bakal mangkin tuman ngêlakuinnyè wayah dèwasè nanti. Usiè balita adalah usiè têrbaèk ngêbêntuk bocah. Jangan sêdikit gè ngêrèmèhin manpaat olahragè bagi balita. Sêlaèn bêmanpaat buat kêsèhatan pisik, olahragè sêjak dini jugè baèk pêranti ningkatin kêcêrdasan bocah, ngêbangun rasè pêrcayè diri, ampè ngajarin kêrjè samè.


Taon 2019 tuh ada olahan minuman yang bersliweran di media sosial, nama minumannya tuh peach gum. Olahan ini tuh banyak kandungan yang bermanfaat buat tubuh, peach gum asalnya dari getah pohon persik yang adanye tuh di China. Kandungan kolagennya tinggi, jadi bagus bener ye buat kesehatan kulit. Menurut pakar kesehatan China, minuman ini bergune untuk ngilagin penyakit infeksi saluran kemih, ame ngeredain stres. Udah seambrek-abrek kan tuh manfaatnya, udah dapet enak dari manis alaminye dapet juga sehatnya. Paket lengkap yang udeh kita jarang temuin di minuman-minuman sekarang, yang cuma nyegerin tapi malah ngebahayain tubuh kite. Nah pas aye coba sekali kok rasanye nagih kayak pengen nyobain lagi gitu.


Ada wadon yang abis nikah jia mutusin pengen punya bocah. Dari jaman kuliah, jia udah rencana kalo nanti kawin, jia pengen jadi ibu rumah tangga yang fokus ngurus bocah kecit. Pas udah dijalanin, abis nikah jia dapet gawean. Pas udah gawe, jia kuatir gara-gara kerjaannya itu jia kecapean. Akhirnya, jia mutusin buat keluar dari gaweannya. Di rumah jia iseng juga abis ngerjain kerjaan rumah yang kagak ada abisnya, jia bosen banget. Jia akhirnya mutusin buat dagang. Waktu itu, jia masih ikut-ikutan yang lagi rame aja. Jia nyoba dagang kerudung lewat internet. Cuman, jia kagak bisa bersaing harga, lantaran di online orang laen pada jual kemurahan. Dalem atinya, ilokan jual segitu, modal aja kayaknya jia kagak semurah itu. Mana dapet untung. Akhirnya, jia masih nyari dagangan laen yang pas.